b"\n_START_ARTICLE_\nEnigma (Zvezdna vrata SG-1)\n_START_PARAGRAPH_\nEnigma je naslov epizode znanstveno-fantasti\xc4\x8dne serije Zvezdna vrata, v kateri O'Neill z ekipo SG-1 pristne na planetu Tollan, na katerem vladata zmeda in smrt. Prebujeni vulkan bruha ognjeno rde\xc4\x8do lavo in du\xc5\xa1e\xc4\x8d prah, ki se zgrinjata nad vsepovsod le\xc5\xbee\xc4\x8dimi trupli. Ekipa re\xc5\xa1i nekaj pre\xc5\xbeivelih in jih skozi zvezdna vrata odpelje na Zemljo. Toda Tollanci jim za re\xc5\xa1itev niso hvale\xc5\xbeni. Njihov vodja Omoc ima \xc4\x8dlove\xc5\xa1ko raso za primitivno, saj ne poseduje primerljive tehnologije. Ravno tako je zavra\xc4\x8dal zato\xc4\x8di\xc5\xa1\xc4\x8de na drugih planetih z manj razvito kulturo._NEWLINE_Narim, eden od re\xc5\xa1enih Tollancev, je bil za re\xc5\xa1itev hvale\xc5\xbeen in je bil pripravljen povedati ve\xc4\x8d o Tollancih in tollanski tehnologiji. Povedal je tudi, da so bolj zadr\xc5\xbeani, ker je uni\xc4\x8denje nihovega planeta posredno povzro\xc4\x8dila manj razvita civilizacija na sosednjem planetu (nekako na nivoju zemeljske tehnologije). Tej civilizaciji so v dobri veri zaupali del svoje tehnologije, vendar je bila potem uporabljena kot oro\xc5\xbeje, ki je uni\xc4\x8dilo sosednji planet in destabiliziralo Tollan._NEWLINE_Tollanci so nato s pomo\xc4\x8djo posebne naprave, ki omogo\xc4\x8da hojo skozi stene in druge ovire, u\xc5\xa1li iz baze, vendar so jih stra\xc5\xbearji ujeli in pripeljali nazaj. V bazi jih je pri\xc4\x8dakalo nekaj voja\xc5\xa1kih predstavnikov s pooblastilom predsednika ZDA, naj odvedejo in zasli\xc5\xa1ijo Tollance glede njihove tehnologije. Ekipa SG-1 se je zato odlo\xc4\x8dila, da Tollancem pomagajo pobegniti, zato so z drugo tollansko napravo poklicali Noxe, da bi jim pomagali pri transportu na njihov novi planet."